Den Vest-Sjællandske Avis, 1841-11-08
Middelfart d. 30te October. Søndag Nat den, 17de dennes kuldseilede en Fisker fra Lyng med tvende Tjenestekarle fra Jylland, som han, uforsigtig nok og uden at være føkyndig, i Bælmørke og Storm ville overføre i sin lille Jolle fra Middelfart til Snoghøi. Lykkeligviis hørte den vagthavende Færgekarl paa Snoghøi de Forulykkedes Angstskrig og ilte, tilligemed Transportfuldmægtigen og endnu en Mand, strax udfor at frelse dem. Uagtet Mørket, Stormen og den svære Søgang, lykkedes det Redningsmændene at finde de Forulykkede, omtrent midtstrøms, de to hængende næsten bevidstløse ved den kuldseilede Baad, men den tredie fandtes død i Baaden under Toften. Redningsmændene ilte med dem alle tre til Snoghøi, hvor de Midler, et Rednings-Etui frembyder, anvendtes, saaat de to Mænd snart bragtes til Bevidsthed, men den tredie var og blev død. Der var desuden øieblikkelig bleven afsendt en Baad efter Doctor Boysen, i Middelfart, der ogsaa uagtet Storm og Nat, med sin sædvanlige Beredvillighed ufortøvet indfandt sig. Han forsøgte vel Aareladning, men indrømmede, at der allerede var gjort, hvad der var muligt. (Danv.) Heide den 30te October. Den Holsteenske Dige inspecteur Capitain v. Christensen er bleven udnævnt til Medlem af den i Dresden sammentraadte Elbskibsfarts-Commission og den 26de d. M. afreist dertil. - Under et meget heftigt Uveir slog Lynilden den 21de dennes næsten til een og samme Tid ned i Kirkerne i Delve og Henstedt; den første blev saa stærkt beskadiget, at Skaden tareres til 2200 Rthlr. Beskadigelsen paa Kirken i Henstedt er derimod ubetydelig, skjøndt Lynet der tændte, hvilket ikke var (Dagen.) Tilfældet i Delve. Slagelse. Bogtrykker Laub i Nykjøbing, som allerede i Mai Maaned har indbudet til Subskription paa en af Pastor Rosen besørget Oversættelse af Thiers's "Den Franske Revolutions Historie, har nu i et Følgeblad til Nr. 135 af Lollands-Falsters Stiftstidende meddeelt en Prøve af dette Arbeide, der vistnok maa anbefale det. Hr. Laub bemærker, at Subskriptionen hidtil har havt ubetydelig Fremgang, idet han efter de ham tilhændekomne Planer kun kan tælle omtrent 30 Subskribenter. Værkets Udgivelse er besluttet, saasnart 200 Subskribenter ere tegnede; imidlertid vil det første Hefte blive udgivet som en udførligere Prøve, hvilket rimeligviis vil skee i Løbet af denne Maaned. - Det kunde vel være et Spørgsmaal, om denne Bog burde oversættes, da de, der med Rytte kunne læse en saadan, vel genial, men tillige eensidig Fremstilling af den Franske Revolution, maae antages at besidde Sprogkundskaber nok til at benytte Originalen; og man kan ikke ønske, at en Bog, hvis Brug i Skolerne Forfatteren selv som Minister har maattet forbyde for dens Farligheds Skyld, skal komme i udannede Læseres Hænder. Dette ville vi imidlertid lade staae ved sit Værd og kun anføre en, som det forekommer os meget antagelig Grund til Subskribenternes ringe Antall: det er hverken faldet Oversætteren eller Forlæggeren ind i deres udstedte Planer at angive Oversættelsens omtrentlige Størrelse. Den Franske Original er i ti Bind, og dersom Oversættelsen bliver ligesaa bindstærk, er den Sum, til hvis Betaling man forpligter sig ved at subskribere, ikke saa ubetydelig, og den Tid, der maa hengaae, inden hele Værket kommer i Kjøbernes Hænder, kan heller ikke være ganske ringe. Det forekommer os, at Oplysninger herom maae meddeles først, inden man kan vente, at Folk, der ikke pleie at handle i Blinde, skulle være villige til at subskribere.